Gran parti d'a estructura que ha plegau dica os nuestros días perteneixe a la ermita que se construyó aproveitando as ruinas d'o castiello en o sieglo XVII. Estió en l'anyo 1690 quan una colla de labradors zaragozanos fundó a Confraría d'a Gloriosa Santa Barbara con seu en a parroquia de Sant Pavlo. En l'anyo 1691 ya apareixe a ermita en o Libro de Resolucions d'o Capítol d'a confraría. A suya construcción yera simpla, ya que l'obchectivo de l'edificio no yera artistico, sino tener un puesto de culto esporadico propiedat d'a confraría. Se documenta que en l'anyo 1706 ye menester d'esviellar o tellau que s'heba crebau debiu a l'orache d'a capital aragonesa y a o paso d'as anyadas.